A legenda szerint Vercingétorix a gallok vezére küldött egy kakast Julius Caesarnak Gergovia ostromakor, amely a büszke gallok állhatatosságát jelképezte. Caesar meghívta a gall hadvezért vacsorára "(cena)" és a kakast szolgáltatta fel vörösborban megfőzve. Másnap a gallok tönkreverték a római sereget. Bár a közvélekedés szerint a coq-au-vin tradicionális étel, ami a középkor óta népszerű, a recept a 20. század elejéig nem jelent meg írásban. Érdekes módon, egy hasonló recept "Poulet au vin blanc" néven megjelent egy angol szakácskönyvben 1864-ben.